Document ID: /roh_data/filtered/fineweb-2-filterrobots_roh.jsonl.gz/40611

Il siemi da Luana Bergamin era ina medaglia. Ma la malsogna da Pfeiffer ha franà ella gia baud. Ed era 20 onns pli tard influenzeschan las consequenzas da la malsogna ses mintgadi. Parter en las forzas, viver saun e tadlar bain sin il corp fa la dunna da 36 onns da Lai ussa – quai n’era dentant betg adina uschia. En il Profil raquinta ella da la malsogna, sco ella è vegnida en il sport da handicap ed ha manà la delegaziun svizra als gieus paralimpics da Pyeongchang.
Ussa s'engascha ella per dunnas en il sport, ed è presidenta dal comité d'organisaziun da las cursas da skis da Lai. E suenter avair bandunà l'organisaziun PluSport e swiss-cycling, ha ella fundà in agen biro dad events e marketing da sport.